Here is a page extracted from Wikipedia that may contain CSS, HTML, and a lot of unformatted text.

Title: Víctor Ullate
Content: Ista pachina ye sobre o bailarín y coreografo aragonés Víctor Ullate; t'o suyo fillo, se veiga Víctor Ullate Rocha.

Víctor Ullate, naixito de Zaragoza (comarca de Zaragoza) o 9 de mayo de 1947, ye un bailarín, coreografo y director de ballet aragonés, considerato como o bailarín espanyol mas internacional de toz os tiempos y a qui Maurice Béjart (ta qui treballó mientres os anyos 1960 y 1970) consideraba uno d'os bailarins mas completos d'o sieglo XX. Ha recibito cuantos premios mientres a suya carrera artistica.

Fació a suya formación con destacatos bailarins, como María de Ávila, Antonio Ruiz Soler u Rosella Hightower en primerías d'os anyos 1960, treballando dende meyatos d'ixa mesma decada en o ballet de Maurice Béjart dica 1979, cuan tornó a la suya tierra natal, habendo estato o prencipal bailarín d'ixe ballet.

En tornar, clamato por o Gubierno espanyol, fundó una companyía de ballet parte d'o Ballet Nacional de España, dirichindo-la dica 1983. En 1988 establió una escuela de danza, nuclio d'o Ballet Víctor Ullate, que dende 1997 (por un convenio sinyato con Alberto Ruiz-Gallardón) ye o ballet d'a comunidat autonoma de Madrit.

Premios y honors 
 Premio Nacional de Danza de España de 1989.
 Medalla d'Oro a o Merito en as Bellas Artes.

Vinclos externos 
  Pachina web oficial d'o Ballet Víctor Ullate.
  Ballet Víctor Ullate en a Gran Enciclopedia Aragonesa.

Referencias 

Bailarins d'Aragón
Coreografos d'Aragón
Naixius de Zaragoza
1947 (naixencias)